FELHÍVÁS

A Pátyi Polgármesteri Hivatal **számlálóbiztosok jelentkezését várja** a 2022. október-november hónapokban lebonyolítandó országos népszámlálásban való közreműködésre.

**A jelentkezési határidő: 2022. szeptember 15.**

A **számlálóbiztos feladata** a körzet bejárása, a körzethez tartozó internetes önkitöltési időszakban le nem zárt címek felkeresése, az adatfelvétel lebonyolítása, címek pontosítása és esetleges új címek felvétele, folyamatos kapcsolattartás a felülvizsgálóval. A számlálóbiztosnak a terepmunka során kb. 150-200 címen kell kérdőívet elektronikus formában kitöltenie.

**A lakosoknak lehetőség van online formában kitölteni a népszámlálási kérdőíveket, így csak azokat a címeket kell a számlálóbiztosoknak felkeresni, akik ezt határidőig nem teszik meg.**

A terepen történő adatgyűjtést a KSH által biztosított, védett**elektronikai eszközzel (tablet)**kell végrehajtani **október 17-november 20. között.**

A számlálóbiztosok kiválasztása a helyi népszámlálási felelős (jegyző) feladata. A számlálóbiztosi feladatok ellátására a kiválasztást követően elektronikus oktatási rendszerben (e-learning) történő egyéni felkészülést követően, **sikeres vizsga letétele után köthető szerződés.**

A számlálóbiztosnak **legalább**

 **középfokú végzettséggel**, **helyismerettel,** **magabiztos** **számítógépes ismerettel kell rendelkeznie, emellett megfelelő fizikai erőnlét, jó fellépés, beszédkészség és kapcsolatteremtő képesség is szükséges a feladat elvégzéséhez.**

A számlálóbiztosi feladatra jelentkezőnek a felkészüléshez **saját eszköz** (PC, laptop, tablet stb.) **és internet elérhetőség szükséges**, a folyamatos kapcsolattartáshoz pedig **mobiltelefon és e-mail cím megléte elengedhetetlen**.

A számlálóbiztosok díjazásban részesülnek. A 362/2020. (VII. 23.) Korm. rendelet 3. számú melléklete alapján:

* kapcsolatfelvétel, címellenőrzés, aktualizálás tekintetében címenként 350 Ft
* egyéb szervezés - címenként 920 Ft
* összeírás körébe tartozó címenként 380 Ft
* összeírt személyenként 730 Ft
* felkészülési és kapcsolattartási díjként 25.000 Ft

Amennyiben számlálóbiztosnak szeretne jelentkezni és a feltételeknek is megfelel, kérem, hogy a mellékelt jelentkezési lapot kitöltve azt juttassa el a Pátyi Polgármesteri Hivatal ÜGYFÉLSZOLGÁLATÁRA ( Páty, Kossuth u. 83.) vagy az ugyfelszolgalat@paty.hu címre elektronikusan.

Ha kérdése van a számlálóbiztosi jelentkezéssel vagy anépszámlálással kapcsolatban, azt felteheti az ugyfelszolgalat@paty.hu  e-mail címen, vagy a 06 23 555-531 telefonszámon Kovács Judit Igazgatási és Ügyfélszolgálati irodavezetőnél.